תחבורה ציבורית באשדוד

מערך **ה[[תחבורה ציבורית|תחבורה הציבורית]] ב[[אשדוד]]** כולל מערכת אוטובוסים מהירה (BRT), רכבות ובעבר מוניות שירות. אשדוד הינה עיר מרכזית בישראל והמאוכלסת ביותר במחוז הדרום, וממנה פועלים שירותי תחבורה ציבורית לרחבי הארץ.

באשדוד תחנת רכבת אחת (עד הלום), הממוקמת בסמיכות לכניסה הדרומית לעיר. תחנה מרכזית אחת בקניון הסיטי ברובע הקריה, ומסופי אוטובוסים משניים ברחבי העיר – **מסוף ביג** בקניון BIG Fashion (בואכה תחנת הרכבת), **מסוף צפוני** בצפון-מזרח העיר על שדרות בני ברית/מורדי הגטאות ובדרום-מערב, **מסוף ריביירה**.

ב-2022 הסתיימו עבודות התשתית של נתיבי התחבורה הציבורית בעיר, הידועה כ-Reway, ובאופן רשמי כיום "Ashdod Metro Bus".

אשדוד צפויה להיות נקודת ההתחלה של רשת שבילי האופניים הבין-עירוניים "אופנידרום", ונקודת קישור מרכזית של **הקו הירוק** (אשדוד–רחובות/יבנה) ו**הקו האדום** (אשדוד–אשקלון); קווי המתע"ן (מערכת תחבורה עתירת נוסעים) הראשיים של נפת אשקלון במסגרת התוכנית האסטרטגית לשנת 2040 של משרד התחבורה.

## היסטוריה
### תחבורה מסילתית קודם ליסוד המדינה
מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בתחילתו של המנדט הבריטי, נבנתה תחנת הרכבת "**איסדוד**" בסמוך לעיירה הערבית אשר נשאה את אותו השם, ונועדה לשמש תחנת אספקה לכוחות הבריטיים בשפך נחל לכיש. בהמשך השלטון הבריטי, הייתה התחנה פעילה גם לשימוש תושבי האזור. רכבות נוסעים עצרו בתחנה בדרכם למצרים. ב-3 באפריל 1946 תקף ארגון האצ"ל את התחנה, הרג חייל בריטי ופוצץ קטר.

### רכבת
בשנת 1963 חובר נמל אשדוד למסילה, בנקודה צפונית לתחנה, ועלתה האפשרות שתקום גם תחנת נוסעים חדשה סמוך לנמל, אך הדבר לא בוצע. בשנים 1972–1973, פעל בתחנה קו הנוסעים תל אביב-עזה, קו רכבת שהסיע פועלים מעזה לעבודה בישראל ועצר באשדוד, רחובות ותל אביב, ביוזמת הממשל הצבאי הישראלי.

בנובמבר 1982 נפתחה מסילת חלץ, המסתעפת ממסילת לוד-אשקלון מדרום לתחנה, כך שרכבות מאשדוד יכולות לנסוע על מסילת הדרום לכיוון באר שבע. המסילה משמשת בעיקר לרכבות משא.

מדברי רכבת ישראל מ-1988, החל מ-1982 לא הייתה מניעה תפעולית בהפעלת רכבת נוסעים לעיר, ומסילת החלץ היא ראיה לכך. אלא הבעיה הייתה מיקומי התחנות, ובפרט תחנת הרכבת תל אביב דרום הנמצאת במיקום גרוע מבחינת הנוסעים להגעה באוטובוס. לטענתה, הפעלת שירות נוח מאשדוד דרך יבנה ורחובות לתל אביב מתאפשר רק בהשלמת מסילה מקשרת בין התחנה הדרומית לתחנת ארלוזורוב (סבידור מרכז) עם אפשרות לתחנת-ביניים נוספת. ההשקעה הנמוכה יחסית לקשר זה (4.5 קילומטרים בעלות 15 מיליון ש"ח) נראתה רצויה לרכבת ישראל, אך לא ניתנה למימוש עקב מחסור בתקציב.

בשנת 1986 החלה רכבת ישראל בתכנון שירות רכבת פרוורית באזור גוש דן, על תוואי המסילות הקיימות. השירות החל לפעול בין רחובות לתל אביב ב-1990 ובשנת 1992 הופעל שירות רכבת פרוורית בין אשדוד, רחובות ותחנת תל אביב דרום. אך השירות הופסק לאחר שנה עקב מיעוט נוסעים (רק כ-2,700 נוסעים מדי חודש). בשנת 1995, לאחר השלמת מסילת איילון נפתח קו הרכבת מאשדוד עד תחנת הרכבת תל אביב מרכז לשירות נוסעים. במרץ 1999 החלו לפעול 8 רכבת ביום בכל כיוון. עקב הפופולריות של הקו הוחלט לשדרגו. תחילה הוכפל קטע לוד-רחובות, במסגרתו שודרגה תחנת הרכבת רחובות, ולאחר מכן קטע צומת פלשת-אשדוד, שכלל את שדרוג תחנת אשדוד עד הלום. תחנת אשדוד עד הלום המשודרגת נפתחה ב-15 בספטמבר 2003, וב-2009 נקראה על שמו של משה בר כוכבא (בריל) אשר כיהן כמנכ"ל רכבת ישראל בשנת 1992, בה חודש שירות הרכבת לעיר אשדוד.

### אוטובוסים
[ממוזער|230x230 פיקסלים|תלמידים יורדים מאוטובוס בשירות "[אגד" ברובע ה', 1996]]
עם הקמת אשדוד החלה אגד להפעיל שירות עירוני בעיר ושירות בין-עירוני. בסוף שנות השישים היו בעיר ארבעה קווים עירונים וקווים בין-עירוניים לתל אביב, אשקלון, רחובות, וירושלים. באותה תקופה גם הוקמה תחנה מרכזית זמנית ברחוב חיים משה שפירא ברובע ד', שהוחלפה ב-1997 בתחנה המרכזית הנוכחית ברובע הסיטי. באמצע שנות השמונים כבר היו באשדוד 8 קווים עירוניים.

ב-7 במרץ 1984 התרחש הפיגוע בקו 9 ברחוב רוגוזין פינת חיים משה שפירא. בפיגוע התפוצץ רימון יד ונרצחו 3 מתושבי העיר ונפצעו 8, כולם מנוסעי האוטובוס.

בינואר 2003 קווי אשדוד–תל אביב עברו מאגד לויאוליה, ובשנת 2007 השירות העירוני עבר מאגד לאגד תעבורה.
[ממוזער|230x230 פיקסלים|קו 66 (לשעבר) ל[תחנת הרכבת אשדוד – עד הלום בשירות "אגד תעבורה", 2010]]
בספטמבר 2014 זכתה חברת אפיקים (לימים "אלקטרה-אפיקים") במכרז להפעלת קווי אשכול אשדוד–יבנה–רחובות–תל אביב שנהגה להפעיל ויאוליה (קונקס), ובאוגוסט 2015 החלה להפעילם.

במרץ 2016 אפיקים זכתה במכרז להפעלת קווי האוטובוסים העירוניים ומרבית הקווים הבין-עירוניים באשדוד והחליפה את אגד תעבורה.

בינואר 2024 החליפה דן בדרום את אגד בהפעלת הקווים לירושלים.
קובץ:Bus station in Ashdod Yam, 1958.png|תחנת אוטובוס של "אגד" במועצה המקומית אשדוד ים, 1958
קובץ:Ashdod (997009452459405171.jpg|המרכז המסחרי ברובע א' באשדוד – רחוב משה מרזוק ושמואל עזר, ברקע אוטובוסים של "אגד". 1964
קובץ:פתיחת הגשר העילי מעל נחל לכיש, 9 ביוני 1969 (שמעון ויעקב פוקס) 01 (cropped).jpg|אוטובוס "אגד" חוצה את גשר דרך לסקוב מעל נחל לכיש לכיוון דרום, עם פתיחת הגשר בקיץ 1969


## התחבורה הציבורית כיום
### רכבת
תחנת הרכבת אשדוד – עד הלום היא תחנת הרכבת המשמשת את תושבי העיר. עקב מיקומה בפאתי העיר בדרום-מזרחה, אינה משמשת לנסיעה עירונית בתוך אשדוד. התחנה ממוקמת בסמוך ל**מסוף ביג** לאוטובוסים עירוניים ובין-עירוניים שנחנך בשלהי 2022, ממנו ניתן להגיע למקומות המרכזיים בעיר, ובאופן תדיר לתחנה המרכזית ברובע הקריה ("הסיטי").


Ashdod Ad-Halom Station, 2023.jpg|תחנת הרכבת אשדוד – עד הלום, ספטמבר 2023
Signs in Ashdod, February 2025 20.jpg|שירות היסעים של רכבת ישראל בתחנת הרכבת אשדוד – עד הלום


### אוטובוס
[ממוזער|250x250 פיקסלים|אוטובוס בין-עירוני מונע [גז טבעי דחוס בשירות "אלקטרה-אפיקים" לכיוון תל אביב-יפו, צומת הרצל–מנחם בגין, 2025]]
ממוזער|מסוף ביג באשדוד

תחנת האוטובוסים המרכזית בעיר ממוקמת בקניון הסיטי. קווי האוטובוס העירוניים ורוב הקווים הבין-עירוניים מופעלים על ידי חברת אלקטרה-אפיקים מאז מרץ 2016. מקצתם של הקווים הבין-עירוניים מופעלים על ידי דן בדרום ומטרופולין, בעיקר לירושלים ובאר שבע.

מאז שנת 2009 מופעל מדי קיץ קו הלילה 333 בין אשדוד לתל אביב-יפו.

#### קווי אוטובוס עירוניים בעיר אשדוד

## Reway
ממוזער|345x345 פיקסלים|שבילי אופניים בשדרות ז'בוטינסקי שנסללו במסגרת Rebike
[ממוזער|230x230 פיקסלים|נסיעה בקו 10 בנת"צ ב[שדרות הרצל (אשדוד)|שדרות הרצל]]

רפורמת "**Reway**" או "**הגל הירוק**" הוא מיזם עירוני לפיתוח התחבורה ציבורית בעיר, שהחל ב-2017 והסתיים ברובו ב-2022, תחת כהונתו של ראש עיריית אשדוד ד"ר יחיאל לסרי.[ממוזער|230x230 פיקסלים|[אוטובוס הייגר חשמלי של אלקטרה-אפיקים נוסע על הנת"צ בשדרות הרצל]]בנובמבר 2012 נבחרה אשדוד על ידי משרד התחבורה והבטיחות כעיר מודל עתידית לתחבורה ירוקה. בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר, על ידי פתיחת נתיבי התחבורה הציבורית (נת"צ) בשדרות הראשיות של העיר, הפעלת מערכת אוטובוסים מהירה (BRT), הקמת תחנות אוטובוס אלקטרוניות, וסלילת שבילים לרוכבי אופניים ולהולכי רגל. השלב הראשון של הפרויקט הושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני של הפרויקט בשדרות ז'בוטינסקי, והחלו לפעול באופן מלא מרכז הבקרה של נתיבי ההעדפה, וכן מסוף תחבורה ציבורית חדש בצומת ז'בוטינסקי פינת שדרות בני ברית.

המיזם נפרש ל-3 חלקים::
* **Rebus** (אוטובוסים) – הקמת מערכת אוטובוסים מהירה, חידוש תחנות האוטובוס, ציודן בעמדות כרטוס רב-קו, קיוסק מידע בעל ממשק מסך מגע לתכנון הנסיעה ובמצלמות אבטחה. כיום, המערכת נקראת "אשדוד מטרו בס" והיא מונה שני קווים – 1 ו-10.
* **Rebike** (אופניים) – רשת שבילי אופניים ייעודית בת 23 ק"מ המחולקים לנתיבים לפי כיווני תנועה, שתתפרש מרובעי המגורים בעיר למוקדי העניין ולאזורי התעשייה; עמדות לשכירת אופניים חשמליים ולא-חשמליים.
* **Rewalk** (הליכה) – שיפור ההליכתיות בעיר על ידי שתילת כ-1,000 עצים לאורך המדרכות ושבילי ההליכה בעיר; שדרוג שבילי ההליכה בעיר והפיכתם לרשת שבילים בת 13 ק"מ; סגירתו של מקטע מרחוב רוגוזין ברובע א' הוותיק לכניסת כלי רכב והפיכתו למדרחוב.

במסגרת המיזם לא בוצעו חלקים מהותיים בו, ונעשו ליקויים רבים תחתיו – ביניהם ביטול הסבת כיכר אילן רמון לתחבורה ציבורית. כמו כן, רחוב רוגוזין לא נהפך למדרחוב ולא הוקמו עמדות שכירת האופניים.[מרכז|מסגרת|הדפס [סמל העיר אשדוד המוטמע על תחנות האוטובוס שהוקמו במסגרת Reway]]

### אשדוד מטרו בס
ממוזער|320x320 פיקסלים|מפת הקווים מסוג הכוללת את '''קו 1''' ו'''קו 10''', המסתמכים על מסלולי התחבורה הציבורית, שהוקמו במסגרת "Reway"

#### רקע
עד לרפורמת "Reway", התבסס שירות האוטובוסים העירוניים באשדוד על שלושה קווים מעגליים שיצאו וסיימו בתחנה המרכזית. שבשל גודלה של העיר היה צורך בקו נוסף שיעשה את אותו המסלול בכיוון ההפוך: קו 5 וכיוונו ההפוך 15, קו 4 וכיוונו ההפוך 14 וקו 8 וכיוונו ההפוך 18 היוו את השלד של התחבורה הציבורית העירונית באשדוד. כך נוצר מצב של הסתמכות על התחנה המרכזית כמרכז עירוני. לתחנת הרכבת היה שירות עירוני מועט יחסית שהתבסס על קווי הזנה, שהיו יוצאים וצפויים להגיע לרכבת בהתאם לזמני הגעת הרכבות. שאר הקווים העירוניים של אשדוד היו קווים בתדירות נמוכה יחסית. והשפיעו על הנגישות למקומות כמו מתחמי התעסוקה בכניסה הצפונית לעיר.

#### מערך הקווים החדש
במסגרת רפורמת "Reway", הוקמה מערכת אוטובוסים מהירה (BRT) בשם "אשדוד מטרו בס" המתבססת על נתיבי תחבורה ציבורית (נת"צ) בימין או במרכז הכביש (מת"צ), הכוללת שני קווים, 10 האורכי (שדרות הרצל) ו-1 הרוחבי (שדרות מנחם בגין). כמו כן, נערכו שינויים מהותיים בקווים הרגילים, וכן בוטלו ונוספו קווים. להלן רשימה של קווים שנוספו במסגרת הרפורמה, שהושקו ב-2022:

#### פעימת התיקון
בפעימת תיקון שהתרחשה לאחר השקת הקווים החדשים, בוטלו הקווים המעגליים, ונוצרה הסתמכות על מסופים כמסוף בני ברית, תגברו את השירות לרכבת בקווים סדירים (שיש טענו שזה פגע בשירות בגלל שהקווים לא מתוזמנים לרכבת), הכניסו תחבורה ציבורית משמעותית לבית החולים אסותא, ותגברו את השירות לקריית איתנים בצפון העיר. הפעימה הראשונה זכתה לביקורות, אף על פי שיפור הקישורים למתחמי תעסוקה, ולתחנת הרכבת.

בשל המבנה העירוני של אשדוד, המעודד נסיעה ברכב פרטי רוב הנוסעים בתחבורה הציבורית בפרט בקווים שאינם למתחמי תעסוקה הם קשישים ובני נוער המתניידים בין הרבעים. וחלק מהקישורים בין הרבעים עצמם נפגעו, על כן נעשתה פעימת תיקון ביוני 2022.
## תחנות אוטובוס ומסופים
[ממוזער|230x230 פיקסלים|'''[התחנה המרכזית של אשדוד** בקניון הסיטי, 2023]]

===התחנה המרכזית===

מסוף האוטובוסים הראשי של העיר הוא התחנה המרכזית בקניון הסיטי שברובע הקריה. התחנה ממוקמת על צירי התנועה הראשיים של העיר – שדרות הרצל, ו[[שדרות מנחם בגין (אשדוד)|שדרות מנחם בגין]]. מיקומה המרכזי ברובע הקריה, שהוא [[מרכז עסקים ראשי|מרכז העסקים הראשי]] בפועל של העיר הופך אותה לנגישה לנוסעים רבים. כמו כן, היא ממוקמת במרחק הליכה מגן העיר ומ[[קריית צילקר|קריית התרבות ע"ש צבי צילקר]] בו שוכן בית עיריית אשדוד, מרכז תרבות מונארט, [[מוזיאון אשדוד לאמנות]], בית [[יד לבנים]] ו[[המשכן לאמנויות הבמה (אשדוד)|המשכן לאמנויות הבמה]]. בקניון מבקרים בממוצע 14,500 איש מדי יום והוא מאכלס כ-95 בתי עסק וכולל כ-600 מקומות חניה מוסדרים.

===מסופי תחבורה ציבורית===
[[קובץ:מסוף צפוני בשדרות בני ברית באשדוד, דצמבר 2023 04.jpg|ממוזער|230x230 פיקסלים|**מסוף צפוני** (בני ברית/מורדי הגטאות), [[רובע ב' (אשדוד)|רובע ב']], 2023]]
[[קובץ:מסוף האוטובוסים ביג פאשן אשדוד, ינואר 2024 02.jpg|ממוזער|230x230px|**מסוף ביג** על דרך הרכבת, 2024]]
נוסף על התחנה המרכזית, פועלים בעיר מספר מסופים קטנים:
* **מסוף צפוני** ([[מסוף בני ברית]]) – ממוקם בשדרות בני ברית פינת מורדי הגטאות ב[[רובע ב' (אשדוד)|רובע ב']] בצפון העיר, בסמוך לבתי ספר תיכוניים רבים ברחוב ביניהם מקיף א', מדרשת באר אשדוד ותיכון אמית ב' ע"ש [[ישראל רוגוזין|רוגוזין]]. משמש קווים עירוניים ובין עירוניים רבים בשל מיקומו על עורק היציאה הצפונית של העיר. נבנה במסגרת רפורמת ה-Reway.
* **מסוף ריביירה** – מסוף אוטובוסים בינוני ברחוב דבורה עומר ב[[רובע ט"ו (אשדוד)|רובע ט"ו]] בדרום-מערב העיר. סמוך לחוף באר שבע ול[[כיכר עין השמש]]. משמש בעיקר קווים עירוניים.
* **מסוף ביג** – ממוקם בפאתי תחנת הרכבת בדרום-מזרח העיר, בשטחו של קניון BIG Fashion. צפוי לשמש את [[הרובע המיוחד (קריית פרס) (אשדוד)|הרובע המיוחד (קריית פרס)]] בו נבנה פארק ההיי-טק העירוני ו[[הקריה האקדמית של אשדוד]]. משמש קווים עירוניים ובין עירוניים רבים. נבנה במסגרת Reway.
==תחבורה ציבורית בשבת==
באופן רשמי, אין [[תחבורה ציבורית בשבת]] בעיר אשדוד, אם כי במהלך השנים ניסו גורמים פרטיים, כשהבולט בהם הוא האגודה השיתופית "**שבוס**", להפעיל [[מיניבוס]]ים ו[[מוניות שירות בישראל|מוניות שירות]] שישרתו את התושבים ויקשרו את העיר לאזורי הבילוי שמחוצה לה. המודל העסקי של שבוס באשדוד התבסס על תרומות. שבוס החלה לפעול בעיר באמצע 2019, עם כניסת תושב העיר, אלכס פנוב, לתפקיד המנכ"ל. שבוס פעלה בעיר תוך התנגדות המפלגות החרדיות במועצת העירייה, והפסיקה את פעילותה בעיר ב-2020 עם הצטמצמותה כתוצאה מ[[מגפת הקורונה בישראל]].

במדגם מייצג שערכה עמותת "[[ישראל חופשית]]" ב[[ספטמבר]] 2023 לקראת [[הבחירות לרשויות המקומיות בישראל (2024)|הבחירות לרשויות המקומיות בישראל]] (שנדחו ל-2024), נמדדו כ-49% תומכים בהפעלת תחבורה ציבורית בסופי שבוע וכ-39% מתנגדים.
[[קובץ:אוטובוס שב"ש – קו מבאר שבע לחוף הים באשדוד, בתמיכת תנועת חוזה חדש לבארשבעים, קיץ 2024 02.jpg|ממוזער|230x230 פיקסלים|אוטובוס שב"ש – קו אוטובוס בשבתות הקיץ בין באר שבע לחוף הקשתות באשדוד ביוזמה פרטית, 2024]]
בקיץ 2024 החל לפעול קו בין [[באר שבע]] ל[[רצועת חוף אשדוד|חוף הקשתות]] באשדוד ביוזמה פרטית של תנועת "חוזה חדש לבארשבעים".

==פיתוח עתידי==

===רכבת קלה===
בפברואר [[1986]], הביע הכלכלן הראשי לרכבת ישראל, אילן פלקוב, תמיכה בהקמת מערך [[רכבת קלה]] בעיר, וטען כי היא מתאימה מאד למבנה העיר, המחולקת לרבעים בצורת רשת (grid).

ב-[[2004]], פרסמה עיריית אשדוד את תוכנית הבנייה של [[הקריה האקדמית של אשדוד]], וב-[[2005]] מסמך הקורא למימון המונים של המיזם. במסמכי התוכנית, מופיע תכנון של רכבת קלה ב[[שדרות מנחם בגין (אשדוד)|שדרות מנחם בגין]]. ב-2007, הזכיר [[ראש עיריית אשדוד]] [[צבי צילקר]] את הרעיון להקמתה, במרכז שדרות מנחם בגין וב"מרווח הגדול" בין נתיבי הכביש.
באוגוסט 2019, במעמד פתיחת שדרות הרצל לתנועה במסגרת רפורמת ה-Reway, ראש העירייה לסרי הודיע כי מתוכנן שיתוף פעולה עם חברה סינית, להקמת [[מונורייל]] (רכבת עירונית הנעה על גבי קורה ועמודים תומכים) וכן חיבור תחנת הרכבת עד הלום ל[[בית החולים האוניברסיטאי אסותא אשדוד]] באמצעות אוטובוס אוטונומי. כמו כן, פרסם שישנה תוכנית מחוזית של [[נתיבי איילון]] להפעלת רכבת קלה בין העיר ליישובי הסביבה, וכי תוויה יעבור מ[[קריית גת]] דרך [[אשקלון]], ותיכנס לעיר דרך [[הרובע המיוחד (קריית פרס) (אשדוד)|הרובע המיוחד (קריית פרס)]] לשדרות [[עובד בן עמי]] ומשם, דרך שדרות בני ברית תפנה לכיוון [[רחובות]]. ב-2020 פורסם, כי הצפי למימוש התוכנית הוא בשנת [[2040]], כחלק מ"**התוכנית האסטרטגית 2040 להסעת המונים ולתחבורה ציבורית בנפת אשקלון**" של משרד התחבורה ונתיבי איילון.

===תחנות רכבת במרכז ובצפון העיר===

בינואר [[2003]] הכריז ראש עיריית אשדוד צבי צילקר על תוכנית לסלילת שלוחת רכבת מהתחנה אל תחנה חדשה ברובע הקריה על גבי שדרות מנחם בגין, על מנת לשפר את הנגישות אל שירות הרכבת. סביב תחנת הרכבת, תוכנן לקום מתחם אותו תשרת, בן 5,000 מ"ר, דירות מגורים וקומפלקס בתי קולנוע. עלות סלילת קו הרכבת נערכה על כ-20 מיליון שקלים, שמקורם היה אמור להגיע מ[[היטל השבחה]] על נכסים בקריה שתביא הרכבת. לבסוף לא יצאה אל הפועל, לאחר שדרוג תחנת הרכבת עד הלום, המשרתת את תושבי העיר אשדוד וסביבתה. לפי תכנון משנת [[2000]] אותו הזמינה [[עיריית אשדוד]], מסוף הרכבת יועד לקום ב[[קריית צילקר|קריית התרבות]] (לימים, ע"ש צילקר) ליד בית העירייה.

בפברואר 2017 הודיעה [[רכבת ישראל]] כי היא מתכוונת לבנות תחנת רכבת בכניסה הצפונית לעיר. באוגוסט באותה השנה, נחתם [[הסכם גג|הסכם הגג]] בין עיריית אשדוד ל[[משרד האוצר]] ו[[משרד הבינוי והשיכון]], שמטרתו לפתח את העיר לקראת אוכלוסייה של כ-400,000 תושבים. לצד ההשקעה בבניית כניסות חדשות לעיר (שבאותה עת, לעיר כניסה דרומית וצפונית בלבד) מוטות רכב פרטי, מתוכננות במסגרתו הרחבה של תחנת הרכבת עד הלום בדרום-מזרחה (או ביטולה), והקמת שתי תחנות חדשות; אחת בסמוך לאזור התעשייה הצפוני ול[[ניר גלים]], ונוספת בסביבת [[רובע פארק לכיש (אשדוד)|רובע פארק לכיש]], בדרך מ[[שדרות הרצל (אשדוד)|שדרות הרצל]] ל[[נמל אשדוד]]. הקמת התחנות, כפי שפורסם עם הסכם הגג ב-2017, תלויה בכך ש"יעלו בקנה אחד" עם תוכניות הפיתוח של [[רכבת ישראל]].

===התוכנית האסטרטגית 2040 לתחבורה ציבורית בנפת אשקלון===

[[קובץ:מערכת_להסעת_המונים_בנפת_אשקלון_–_מפת_קווים.svg|ממוזער|398x398 פיקסלים|מפת קווי ה[[מערכת להסעת המונים בנפת אשקלון]]]]
במסגרת **"התוכנית האסטרטגית 2040 להסעת המונים ולתחבורה ציבורית בנפת אשקלון"** של משרד התחבורה ונתיבי איילון, שאושרה ב-2017, מתוכננים קווי [[מערכת תחבורה עתירת נוסעים]] (מתע"ן) ושבילי אופניים בין-עירוניים ("אופנידרום", בדומה ל"[[אופנידן]]") אזוריים, תחנות רכבת בין-עירוניות ומסופי תחבורה ציבורית.

באשר לעיר אשדוד, הממוקמת בנפה – התוכנית כוללת אינטגרציה גבוהה, כאשר אשדוד צפויה להוות תחנת קישור למערכות התחבורה בנפה – שהרי שני קווי המתע"ן הראשיים (**האדום** ו**הירוק**) הראשיים עוברים בה, וכן "אופנידרום". שני הקווים מתוכננים להתממש על ידי רכבות קלות. מחצית מקווי המתע"ן המתוכננים עוברים באשדוד, ובהם שנים ראשיים – האדום, המחבר אותה לאשקלון (וממנה לקריית גת דרך הקו הכחול), והירוק, המחבר אותה ליבנה ולתחנות הרכבת שלה ([[תחנת הרכבת יבנה – מזרח|מזרח]] ו[[תחנת הרכבת יבנה – מערב|מערב]]) ואל תחנת הרכבת התת-קרקעית ברחובות (כחלק מ[[הרכבת התחתית של גוש דן]]) הנמנית עם [[מערכת להסעת המונים במטרופולין תל אביב - קו המטרו M1|קו המטרו M1]].
===היסעים אוטונומיים===
במסגרת מיזם ה-Reway, באוקטובר 2018 עיריית אשדוד חתמה על הסכם עם חברת [[מכונית אוטונומית|הרכבים האוטונומיים]] ה[[סינגפור]]ית ST Engineering להפעלת מערך היסעים אוטונומי בעיר. בשלב הראשון של התוכנית שיועד ל-2020, תוכנן להיערך [[שאטל]] בן 15–20 נוסעים בעיר – כאשר על הניסויים הופקדה חברת הרובוטיקה הישראלית BWR ו[[ג'נרל מוטורס]]. בתחילת 2019 החברה הייתה אמורה להפעיל שירות חצי-אוטונומי, כאשר ברכבים יהיה נהג מפקח שיוכל לתפוס את השליטה בו במקרה חירום.

לקידום המיזם, הוקמה בעיר מעבדת מחקר ייעודית לתחום ההיסעים האוטונומיים (ראשונה מסוגה) בשיתוף פעולה בין העירייה לאוניברסיטת [[המכון הטכנולוגי של מסצ'וסטס|MIT]] ו[[מיקרוסופט]], וחברות טכנולוגיית הרכב [[איתוראן]] ו[[מובילאיי]] הישראליות, שיאפשר להן להשתמש במידע שייאסף מהנסיעות בעיר. המיזם יועד, בטווח הרחוק, לתרום גם להובלת סחורות עבור נמל אשדוד. עד 2022 המיזם היה אמור להתממש, אך זה לא קרה.

ב-2020 אשדוד אירחה [[פיילוט (ניסוי)|פיילוט]] של חברת "נקסאר" ונתיבי איילון לאיסוף מידע אודות תנועת הרכבים בעיר.
[[קובץ:ניסוי ברכב אוטונומי במרכז הניסויים הלאומי לתחבורה חכמה של נתיבי איילון באשדוד, אפריל 2024 01.webm|ממוזער|250x250 פיקסלים|ניסוי ב[[רכב אוטונומי|רכבים אוטונומיים]] במרכז הניסויים, אפריל 2024]]

====מרכז הניסויים הארצי לתחבורה חכמה====
ב-2020 הכריזה חברת "נתיבי איילון" כי היא מעוניינת להקים מרכז ניסוי לרכבים אוטונומיים בעיר – "מרכז הניסויים הארצי לתחבורה חכמה" בשיתוף [[נתיבי איילון]] ו[[פולקסווגן]]. המרכז של נתיבי איילון הוקם ב[[דצמבר]] 2020, נמצא ברחוב הנפט בחלקו הצפוני-מזרחי של אזור התעשייה בעיר.

באוקטובר 2021, במסגרת הניסויים במרכז על [[רכבת על גלגלים|**רכבת חשמלית על גלגלים''']], הכלאה של רכבת קלה ואוטובוס תוצרת CRRC הסינית, הודיע ראש העירייה לסרי כי רכבת מסוג זה תצטרף למערך ההיסעים של אלקטרה-אפיקים של ה-Reway, ותפעל לצד האוטובוסים החשמליים. לבסוף זה לא התממש עם חנוכת המיזם בתחילת 2022.

במרץ 2023, הודיע משרד התחבורה כי עדיין בכוונתו להקים מרכז ניסוי לרכבים אוטונומיים בעיר.

## קישורים חיצוניים

### עיתונות
* 
* 
* 
* 
* 
* 

### סרטונים
* 
* 

### היסטוריה
* , תוכנית משנת 2000

### תוכניות עתידיות
*  (מכיל גם תוכנית לתחנת רכבת בצפון העיר)

#### תוכנית אסטרטגית 2040 להסעת המונים ולתחבורה ציבורית בנפת אשקלון
* 
* 
* 

## ביאורים

## הערות שוליים

קטגוריה:תחבורה ציבורית באשדוד